Rozsudok Všeobecného súdu (prvá komora) z 15. decembra 2021 – HB/EIB
(vec T‑689/20)
„Verejná služba – Zamestnanci EIB – Prepustenie – Zjavne nesprávne posúdenie – Zásada riadnej správy vecí verejných – Nedostatok právomoci autora aktu“
1.      Žaloby úradníkov – Zamestnanci Európskej investičnej banky – Žaloba proti rozhodnutiu o zamietnutí žiadosti o preskúmanie – Účinok – Podanie návrhu týkajúceho sa napadnutého aktu na súd – Výnimka – Rozhodnutia, ktoré nemá potvrdzujúcu povahu – Zohľadnenie odôvodnenia, ktoré je v ňom uvedené
(pozri body 17 – 19)
2.      Úradníci – Zamestnanci Európskej investičnej banky – Organizácia služieb – Prideľovanie zamestnancov – Voľná úvaha administratívy – Povinnosť starostlivosti prislúchajúca administratíve – Zohľadnenie záujmov dotknutého zamestnanca – Súdne preskúmanie – Obmedzenia – Zjavne nesprávne posúdenie – Pojem
(pozri body 35 – 37, 67 – 72, 77)
3.      Súdne konanie – Predloženie dôkazov – Lehota – Oneskorené predloženie návrhov na vykonanie dôkazov – Podmienky
(Rokovací poriadok Všeobecného súdu, článok 85 ods. 1 a 2)
(pozri body 49, 50)
4.      Úradníci – Zásady – Ochrana legitímnej dôvery – Podmienky – Presné uistenia poskytnuté administratívou
(pozri bod 51)
5.      Súdne konanie – Opatrenia na zabezpečenie priebehu konania – Žiadosť o predloženie dokumentov – Voľná úvaha súdu Únie – Povinnosti navrhovateľa – Zamietnutie návrhu pri neexistencii preukázania záujmu na konaní
[Rokovací poriadok Všeobecného súdu, článok 88 ods. 1 a článok 89 ods. 3 písm. d)]
(pozri body 90 – 93)
Predmet veci
Návrh podaný na základe článku 270 ZFEÚ a článku 50a Štatútu Súdneho dvora Európskej únie, na zrušenie rozhodnutia EIB z 27. apríla 2020, ktorým bola žalobkyňa prepustená.
Výrok rozsudku
1.
Žaloba sa zamieta.
2.
HB znáša svoje vlastné trovy konania a je povinná nahradiť trovy konania, ktoré vznikli Európskej investičnej banke (EIB).